Skingomz vrezhonek – Stefan Carpentier\nEvel bep beure e oan savet em c’harr er beure-mañ da gas ar vugale d’ar skol ha da di ar vagerez. Evel bep beure e lakaan ar skingomz da vont en-dro. Hag evel bep beure em boa soñjet e vefe mat kaout unan e Breizh a-bezh.\nGwir eo e c’hallan selaou an abadennoù brezhonek war ma amzer labour dre radiobreizh.net\nPa vezan e-barzh ma c’harr avat… blev! Penaos lakaat ma bugale da glevet brezhoneg gant tud all estregedon? Penaos o lakaat da dañva sevenadur ar vro ha neket soñjoù skingomzioù Pariz?\nNe c’hallan ket dalc’hmat lakaat sonerezh Breizh. C’hoant em eus da glevet abadennoù a gomzer enne ivez!\nMat eo stourm evit kaout ur chadenn skinwel. Mat e vefe ivez goulenn ur skingomz e Breizh a-bezh evit ar re, eveldon, ha n’o deus post tele ebet hag a vourr selaou ar skingomz. Ne dlean ket bezañ ma-unan evelato!\nAuteur StefanPublié le 7 mai 2013 Catégories Brezhoneg, Brezhoneg er gêr, Non classéÉtiquettes brezhoneg, radio, skingomz\n4 réflexions sur « Skingomz vrezhonek »\nNa vezer ket ordin stag ouzh ar rouedad ha mat eo kaout traoù e brezhoneg d’ar mareoù-se ivez! (setu perak na gomprenan ket c’hoazh perak eo bet embannet an dastumad danevelloù « Anken » evel m’emañ, n’eus tu ebet da selaou ar bladenn en oto!)\nDa lâret eo? N’eus pladenn ebet?\nAr bladenn ‘zo ur CD-ROM ha n’eo ket ur CD neuze na vez ket lennet e-barzh ul lenner pladennoù oto. Ret eo lenn war un urzhiataer. Dispar… ><\nBarzhonegoù Y.-B. Piriou (Kestell traezh…) zo war ur bladenn hag ur blijadur eo he selaou e-barzh ar c’harr ur wech an amzer. Ha na pet gwech em eus lakaet Ar bisig kollet, Gouel al lapined en ur vont d’an ti-skol!\nPrécédent Article précédent : Plac’hedigoù o ler rous\nSuivant Article suivant : Goulennoù skoemp


arruout - Wikeriadur\narruout /aˈryːut/ verb gwan (anv-gwan-verb : arruet) (displegadur)\nDegouezhout (en ul lec'h bennak)\nArruout a rejont war lein gant kalz a boan. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 97.)\nHerri a oa savet krenn en e zav, o tonet sonj d'ean eus an diou skeudenn dir ha gwer a zaludas anean, pa oa oc'h arruout er c'hastell. — (Erwan ar Moal, Pipi Gonto, Kemper, 1925, p. 19.)\nN'eo ket arru prest da arruoud ? — (Jules Gros, Le trésor du breton parlé Deuxième Partie, 1970, p. 26.)\nArruout a rae en un ti bennak hag azezañ a rae war ar sourbank tost d'an tan, er goañv, en ur vutunat e gorn-butun berr ha tomm ha keit ma vije koan o poazhañ 'us d'an tan lann. — (Erwan Berthou, En bro Dreger a-dreuz parkoù, Mouladurioù Hor Yezh, 1985, p. 85.)\nArruout a ra en Pariz. Skeiñ a ra war an nor. — (Fañch an Uhel, Kontadennoù ar Bobl/5, Al Liamm, 1994, p. 27.)\nC'hoarvezout (diwar-benn an darvoudoù)\nArruout a reas ar pez a dlee arruout: [...]. — (Erwan ar Moal, Pipi Gonto, Kemper, 1925, p. 39.)\narruout e : dont da\narruout mat : degouezhout er mare mat (en ul lec'h bennak)\nAr pez a vez lakaet d'arruoud a arru. — (Jules Gros, Le trésor du breton parlé Troisième Partie, 1974, p. 310.)\ngalleg : arriver (fr)\ngalleg : advenir (fr) , avoir lieu (fr) , se passer (fr) , survenir (fr)\nAdtapet diwar « https://br.wiktionary.org/w/index.php?title=arruout&oldid=265847 »\nKemmoù diwezhañ degaset d'ar bajenn-mañ d'an 28 Meu 2018, da 15:17.


Razh moueek - Wikipedia\n(Adkaset eus Lophiomyinae)\nUrzhad : Rodentia\nKerentiad : Cricetidae\nIskerentiad : Lophiomyinae\nGenad : Lophiomys\nAr razh moueek (Lophiomys imhausi) a zo ur c'hrigner hag a vev e reter Afrika (Soudan, Soudan ar Su, Eritrea, Etiopia, Djibouti, Somalia, Kenya, Ouganda, Tanzania). Hiniennoù karrekaet zo bet dizoloet en Israel. Bevañ a ra en tachennoù koadek, e toulloù er reier, e kefioù gwez kleuz pe er strouezheg e-kichen dourredennoù.\nUr razh bras a-walc'h eo, gant ur c'horf 20-40 cm a hirder hag ul lost blevek 15 cm. Marellek eo e vlevenn : gris, gell ha du gant roudennoù ha brizhelloù gwenn. Ur moue a red a-hed e gein.\nPa vez nec'het pe direnket ar razh moueek e c'hell sevel e vlev a-bik (tennañ a ra neuze d'un hoc'h-dreinek) hag ezteurel c'hwezh fall, evel ar skoñsed. Ouzhpenn se e c'hell hejañ e gorf gant fiñvadennoù trumm, skrignal e zent ha krozal.\nPignat a ra aezet er gwez hag oberiant eo diouzh an noz.\nUr geotdebrer eo ar razh moueek. En em vagañ a ra diwar frouezh, delioù ha gwrizioù. P'emañ o tebriñ ec'h a war e goazez ha tapout krog er boued gant e bavioù.\nAr spesad nemetañ eo er genad Lophiomys hag en iskerentiad Lophiomyinae. Ar razh moueek a c'hell bezañ renket ivez er c'herentiad Muridae.\nAr razh moueek e lec'hienn ADW, e saozneg\nAdtapet diwar « https://br.wikipedia.org/w/index.php?title=Razh_moueek&oldid=1654812 »\nLoened Afrika ar Reter\nKemmoù diwezhañ degaset d'ar bajenn-mañ d'an 31 Gou 2015, da 13:25.


Youriy Gagarin - Wikipedia\n(Adkaset eus Yuri Gagarin)\nYouriy Alekseyevitch Gagarin (rusianeg: Ю́рий Алексе́евич Гага́рин, Youriy Alekseyevitch Gagarin [jurʲɪj ɐlʲɪˈksʲeɪvʲɪtɕ ɡɐˈɡarʲɪn]) (9 a viz Meurzh 1934 - 27 a viz Meurzh 1968) a oa un egoraer soviedel hag un Haroz eus an Unaniezh Soviedel.\nD'an 12 a viz Ebrel 1961, e bourzh an egorlestr Vostok I, e oa bet an den kentañ o vont en egor. Ur gelc'htro a reas en-dro d'an Douar e-pad 1 eurvezh hag 48 munut. Gagarin en doa servijet goude-se evel rener ar gourdoniñ evit kreizenn gourdoniñ an egoraerien nepell diouzh Moskva, a voe adanvet dre e anv. Marvet e 1968 pa oa pilet e garr-nij gourdoniñ MiG-15. Ar Fédération Aéronautique Internationale en doa krouet ar vedalenn aour Youriy A. Gagarin evit e enoriñ.\nYouriy Gagarin a oa bet ganet d'an 9 a viz Meurzh 1934 e kêriadenn Klushino, nepell diouzh Gzhatsk (adanvet Gagarin e 1968 goude e varv). Labourerien e oa e dud en un atant kenstrollet : Alexey Ivanovich Gagarin evel kalvezer ha mañsoner, Anna Timofeyevna Gagarina evel dastumerez laezh. An trede bugel a-ziwar pevar e oa Youriy, goude e vreur henañ Valentin, e c'hoar Zoya, hag a-raok e vreur Boris.\nEvel milionoù a dud en URSS, ar familh Gagarin a oa bet gwasket gant an nazied e-pad an Eil Brezel-bed. Klushino a oa bet e dalc'h an Alamaned e miz Du 1941 pa oant o tagañ Moskva. Un ofiser alouber en devoa kemeret ti ar re Gagarin. Ar familh a oa bet aotreet da sevel un ti pri e-tro 9 m² gorread e ziabarzh war an dachenn a-dreñv an ti gwirion. Chomet e oant da grakvevañ eno e-pad ur bloavezh ha nav miz betek fin an dalc'h alaman war ar gêriadenn. E,1943, ar breur hag ar c'hoar koshañ a voe harluet gant an Alamated e Polonia evel sklaved labour ; distroet e oant e diwezh ar brezel e 1945 nemetken. E 1946, ar familh he devoa dilojet e Gzhatsk. Eno e kendalc'has Youriy Gagarin gant e studioù eil derez.\nAmsklaer e chom marv Youriy A. Gagarin hiziv an deiz c'hoazh. \nJenks, Andrew L. : The Cosmonaut Who Couldn't Stop Smiling: The Life and Legend of Yuri Gagarin, Northern Illinois University Press, 2012 (ISBN 978-0-87580-447-7).\nRespet war Encyclopedia Astronautica\n50vet deiz-ha-bloaz ar 1añ nijadenn en egor\n↑ Le Point, 26/03/2018\nAdtapet diwar « https://br.wikipedia.org/w/index.php?title=Youriy_Gagarin&oldid=1833531 »\nKemmoù diwezhañ degaset d'ar bajenn-mañ d'an 12 Ebr 2019, da 17:18.


Da vam Doue - Wikimammenn\nDa vam Doue\nA. Lefournier ha Ian Salaun, 1889 (p. 60-63)\n◄ Comzou ar bardonerien Da vam Doue Pelerinach Rumengol ►\nBroc’hall, a leverer a bell-zo, eo Rouantelez Mari, Regnum Galliæ, Regnum Mariæ. Ar Verc’hez santel a ziskuez deomp he unan pe ger guir eo ar c’homzou-ze dre ar zoursi a gemer euz ar vro-ma dreist ar broiou all. Anat eo ez eo eno eur vam ato en aoun na zigouese eun drouk bennak gant he bugale, eur Rouanez ato nec’het gant aoun na deufe an enebourien da ober distruch en he Rouantelez. Setu hi, abaoue eun nebeut bloaveziou zo, oc’h en em ziskuez teir guech var douar Frans, e meneziou ar Salet, e Lourd hag e Pont-Mean. Er Salet e tiskueze beza ankeniet, e scuille zoken daelou o lavaret e voa deut breac’h he map ker pounner ma na c’helle mui miret outhi da skei ar bopl a Frans abalamour d’an dizurziou ma en em roe dezho, dreist oll al leoudouet hag al labourou da zul. Discleria a rea ar goaleuriou a iea da goeza var ar vro, ma na zistroe ket an dud oc’h Doue.\nAr brud a ieas buan dre’r bourg, hag en em zestumaz aleiz a dud eno. Diou c’hoar zo eno oc’h ober scol hag a deuaz ive ; hogen nag hi nag ar re vraz all ne velent netra. An diou c’hoar a ieas d’ho zi, hag a deuaz adarre o tigas gant ho teir euz ho merc’hedigou, unan daouzek vloas, unan nao bloaz hag unan eiz vloaz anter. Kerkent ha ma voant digouezet, ar gosa euz an teir merc’h a lavar :\n— Ar Verc’hez Vari eo ; oh ! nag hi zo caer !\n— Kement eo ha c’hoar Vitalina, a lavaraz an hini nao bloaz. Hag en em lakejont da lavaret penauz edo evel ma o devoa lavaret an daou botr.\nNeuze an oll a jomas souezet ha nec’het. Mont a rer da glask an Aotrou person, ha kerkent ha ma voa digouezet ar vugale a lavar :\n— Eur groas ruz o sevel var bruched ar Verc’hez !\nAr person a lavaras : pedomp, va bugale ; leveromp ar chapelet.\nDre ma lavaret an Ave Mariaou, ar stered a greske an niver anezho var sae Mam Doue. Evel eun hed guenan oant, eme ar vugale.\nVarlerc’h ar chapeled e voue canet ar Magnificat.\nNeuze e tispacaz eur ruban guenn, hir ha ledan, eur rouden aour varnezhan, hag e voue lennet ar c’homzou-ma e lizerennou bras :\n« Pedit-ta, va bugale. Doue ho silaouo ne vezo ket pell. »\nHa goudeze ar c’homzou all-ma :\n« Va mab en em les da veza touchet. »\nHa varlerc’h an dra-ze neuze eur pez barren rus.\nEpad ma lavaret ar chapeled, e voue kerc’het eur bugelig all a c’huec’h vloaz, hag hema a vele ive ar Verc’hez.\nMes an hini a lakea muia sellet outhan, oa eur bugel trivac’h miz, a ioa eno var breac’h he vam, hag a zride, hag a astenne he zivrec’h, hag a zache o clask mont da gaout an itron gaer ; ha pa glaske he vam he drei da zellet e lec’h all, e crie hag e neze he gorf ken na veze troet oc’h al leac’h ma lavare ar vugale e velent imach mam Doue.\nAdtapet diwar « https://br.wikisource.org/w/index.php?title=Da_vam_Doue&oldid=161667 »\nKemmoù diwezhañ degaset d'ar bajenn-mañ d'an 8 Mae 2020, da 09:06.


Accueil / Maxime TOUZE\n22 April 2020\tEtrebroadel, Penn-Kentañ 0\nN’eus ket bet klevet kalz e Frañs eus se pe nemeur. Ar sizhun dremenet e oa bet dalc’het dilennadegoù kannaded e Korea ar Su, e-kreiz enkadenn ar C’hovid-19. Penaos o deus graet evit ober kement-mañ ? Petra a c’haller kompren eus ar mod m’eo prientet ar vro dirak seurt viruz ? Eus ...\n27 March 2020\tEtrebroadel, Penn-Kentañ 0\n2 January 2020\tEtrebroadel, Penn-Kentañ 0\nGouarnamant Bro-Skos, renet gant an SNP, a embann kas ur politikerezh araokaour evit brasañ mad an dud er vro. Gouzout a reont ez eus kalzik paourentez en o bro, setu perak e vez kaset ur politikerezh sokial kreñv evit klask digreskiñ an dizingalderioù. Divizet e oa bet da skouer kas ...\n28 June 2019\tBreizh, Penn-Kentañ 0


Plabenneg: Foar al Levrioù aozet gant Diwan | Le Courrier - Le Progrès\nPlabenneg: Foar al Levrioù aozet gant Diwan\nChaque semaine dans Le Progrès de Cornouaille-Le Courrier du Léon, retrouvez notre article en breton.\nPar Rédaction Courrier Progrès Publié le 19 Oct 17 à 7:30\nPierrette Kermoal. (©Le Progrès de Cornouaille-Le Courrier du Léon)\nAozet gant kerent bugale ar skol Diwan, setu 6vet Foar al levrioù, bannoù-treset, viniloù, o tont. A-drugarez dezhi e vez arc’hantaouet raktresoù pedagogel ar vugale (beajoù, abadennoù, dafar…).\nUn digarez e vo evit ober pourvezioù, eskemm gant tud entanet ha kaout dediadennoù ar skrivagnerien. An arvesterien, niverus atav, a zizolo levrioù, rouez a-wechoù, mac’hadmat alies, evit an holl, zoken ar re yaouank : romantoù, romantoù-polis, bannoù-treset, dielloù, barzhoniezh, levrioù istor. Evit an amatourien hag an dastumerien e vo un dibab a viniloù ha pladennoù ivez.\n« Levrioù a bep seurt, e brezhoneg hag e galleg, a zo gortozet. Levrioù nevez a vo kinniget ivez gant tud a-vicher, skrivagnerien pe embannerien, en o zouez Émile Kerjean, skrivagner eus Gwipavaz pe Laurent Ségalen, skrivagner eus Bourc’h-Wenn », a zispleg Sylvie Floc’h, aozerez ar foar.\nFoar 2017 a lakao war wel un ti-embann eus ar vro, an Aber, eus Landeda ha meret gant Pierrette Kermoal ha Morgan ar Menn. E 2000 e oa bet kroget gant Pierrette Kermoal he c’hazetenn lennegel e brezhoneg, Aber. « Ar pal a oa reiñ ul lañs nevez d’al lennegezh vreizhat, sikour anezhi d’en em zigeriñ war ar bed, reiñ plas d’an adnevezidigezh ». Ar raktres a zo bet « degemeret mat-tre » ha kenderc’hel a ra hiziv.\nEmbannadurioù an Aber\nE 2006 e oa krouet embannadurioù an Aber. « Embannet e vez ganeomp etre 4 ha 6 levr bep bloaz, oberennoù orin. » Levrioù barzhoniezh, danevelloù, danevelloù veaj, skridoù-arnod, skridvarnouriezh… « Embannet e vez ganeomp ivez troidigezhioù e-giz Levr ar Janglenn, troet gant Mari Elen Mazé, hag a-benn nebeut Strobineller Oz, atav gant Mari Elen ».\nEmbannet eo bet gant an Aber ivez Dre Odeoù ar Faltazi, kontadennoù skrivet gant skolidi Skol Diwan Plabenneg e-pad stalioù-skritur, ha Spont er C’hoad, ur romant polis skrivet gant bugale Skol Diwan Sant-Brieg.\nE 2014 e oa bet roet lañs d’ur raktres Malmanche nevez gant Pierrette Kermoal hag he skipailh, skoazellet gant an Drac hag ar Rannvro. C’hoant hon eus embann levrioù ar skrivagner n’int ket bet graet c’hoazh, an holl e galleg, en o zouez Confusions ha Le viol de Me Petitfard, hag adembann oberennoù diviet, e galleg hag e brezhoneg. « Oberenn Tangi Malmanche (1875-1953) a zo a-bouez bras evit al lennegezh vreizhat. » Pa oa bugel e tremene e vakañsoù e Plabenneg, e maner ar Rest. « Mont a rae a-dreuz ar maezioù, ar chapelioù, ar c’harnelioù. Bouetet eo bet e spered gant kement-se, ha gant an istorioù hag ar c’hontadennoù a veze kontet dezhañ gant ar vilinerez. »\nAn Aber a vo evit ar wech gentañ e Foar al Levrioù e Plabenneg. « Laouen omp. A-bouez eo kejañ gant al lennerien, bihan pe vras, ha krouiñ liammoù nevez. »\nTitouroù : Er sal Marcel Bouguen, e Plabenneg, etre 9e ha 5e. Mont e-barzh : 2 euro, digoust evit ar vugale.\nCopié ! https://actu.fr/bretagne/plabennec_29160/plabenneg-foar-al-levriou-aozet-gant-diwan_13061646.html


CLAYMOR CLAN Pipes and Drums en français in english oaled\nliammoù claymor's club Degemer mat! Bienvenue!\nwar lec'hienn ClaymorClan, strollad vinioù vras. Emañ ar strollad ivez war:\n06 11 72 72 55 188 chemin de Crillon, route de Fourques, 30300 BEAUCAIRE\n22/23/06/13 Durban (34)\n5/6/7/07/13 St Etienne (42)\n20/21/07/13 Balaruc le Vx (34)\n8/08/13 Souillac (46) 27/28/08/13 Volonne (04)\n2/3/4/08/13 Chf du pape (84)\n15/08/13 Frejus (83)\n16/08/18 Le Muy (83)\n16/17/18/08/13 Tarascon (13) 30/08/13 Caussade (82) 31/08/13 Bressol (82)\n15/09/13 St Chamond (42) Petra zo nevez PROCHAINEMENT:\n22/23/06/2013, Durban, Simon de Montfort adare... kendalc'h >\na4/5/06/2013, galloromaneg devezhioù e Pourrières\n17/02/2013, fest saint Valentin Roquemaure\n16/08/2012, envor an dilestradur e provence, Le Muy Nag a tomm e oa, met dispar! 10,11/08//2012, Gouel etrevroadel Celte en Gévaudan\nur plijadur e oa da senin aman. Kejadennoù brav gant strollad evel Dirty Linen, Cel3, pe Les enfants de Finn. Senet hon eus gant Sharon Corr hag Capercaillie! Trugarez bras da tut an strollad eus ar festival: Valérie, Claudine, Lucie, Dadou, Deborah!\n08/3,4,5/2012, krenamzerel fest eChateauneuf du Pape\n3 devezh tomm, met dispar e oa gant sonerezh ha tud. Mat e oa da welout ha selaou ar strollad La Masca. Senet hon eus e-brazh an ilis: leun a oa gant an tud, Archie deus senet ar Company's lament piobaireachd. Trugarez bras da Maurice, Boun Furic, ha tout an tud! 14/7/2012, fest ar Grand Fauconnier e Cordes sur ciel nag ur brav ker! Plijout a re deomp kalz a senin aman 2 devezh. Gwelet hon eus strolladou Vagarem ha Krless\n08/7/2012, krenamzerel fest eus Kastell Bonaguil nag ur c'hatell! Kalz a sport ha sonerezh evidomp; met atav gant kalz a plijadur. 25/6/2012, krenamzerel fest e Grasse\nFabian deus lakaet e lec'h Mael, plijout a re deomp da senin e Grasse a us da Cannes pleg- mor. Cyril deus sellet ar Fragonard mirdi gant kalz a plijadur, Cat e oa evidomp da selaou hon mignoned La Petite Flambe.\n2, 3/06/2012, renaissance ha baroque fest e Entrecasteaux\ndispar e oa! Trugarez bras da Grimbj�rn hag he MacLachlan highlanders, da Séverine ivez, gant Roger, Loki, Brynhyldr, Guillaumette, hag an holl strolladoù! Skeudennioù all war hon Facebook 19, 20/05/2012, Lou Mirabeou fest , Les Pennes Mirabeaux\n3 binioù bras, 2 taboulin hag ur un dañserez, Séverine, a pediñ tud a zañsal. Tomm e oa an amzer disadorn, mat glav a re disul. 12, 13 /05/2012, IIIe gallo romaine fest e Pourrières:\ntrugarez da Sébastien ha Farah! Senet hon eus etre argad Roma hag ar galianneg c'hamp, gwelet hon eus berserkir ivez!!\n7, 8 /04/2012, Escale à Sète:\n2 devezh dispar en ar gouel se diwar benn ar mor ha bagoù ha tudoù ar mor. Trugarez tout ar strollad ar C'hommandant Bouan, dreist-holl Ronan; trugarez ivez da Roméo, commandant an Nave Italia, hag ar russeg strollad eus an Krusenstern; ha dreist-holl trugarez d'an tout ar strollad eus Escale a Sète: Emilie, Wolf, Bruno, Patrick, Boule... 17/03/2012, Sant Patrick fest...Kalz a tud adare, laouen omp gant an devezh-se, rak ar sonerezh, an tud hag an ber mat e oa! Goude ar fest a oamp skuizh marv, met nag an noz!!\n18/09/2011,\tkrenamzerel fest e\tGruissan\nan eil bloavezh, hag adare degemer mat e oamp bet. Ar wech kentañ hon eus senet tri doaroù nevez, skrivet gant Cyril: ur bale 2/4, Susanna's welcome home, unañ jig Hole in the roof, hag ur gwerz Suibhne's Lament.\n31/07/2011, Gouel etrevroadel ar Folklore e Montrejeau, triz devezh omp bet gant strolladoù eus Turky, Georgie, Colombie, Indonesia.... Dispar e oa da vezañ gant tout an tudoù ha yezhioù-se. Brav skeudennioù zo bet graet 14/08//2011,Odin devezh e Saint Antonin du Var, gant tudoù eus broioù kris all, senet hon eus kalz a sonerezh ha sportioù ivez; skeudennioù all war hon Facebook\n16/05/2011, Fest Renaissance e Kastell Lourmarin, senet hon eus evit ar Roue François Ier en ar brav c'hastell-se eus Provence; skeudennioù all war hon Facebook\nkendalc'h > ClaymorClan deus senet war choarilec'h gant strolladoù evel Manau, Gillie McPherson,Ian MacCamy and his Celtic Reelers, Blackwater, FFR, Shannon,...\nClaymorClan e bro Iverzhon: bodadeg gant gwerioù stout, gant sonerezh an uilleann pipes, banjo, fiddle, bodhran... Galloudekañ ar binioù bras, met kalonek eo! Tu zo seniñ e-barzh pe er-meiz.


Pajenn:Morvan - Buez ar Zent, 1894.djvu/756 - Wikimammenn\nPajenn:Morvan - Buez ar Zent, 1894.djvu/756\n6 a viz Du\nsant ildut, abad\nfried da jom bepred intanvez ma teuje ar maro d’ezhan enn he raok, ha kaer a oue, den ne c’hellaz he lakaat da vankout d’he ger.\nAbarz ar fin e oue lezet da ober he bolontez, ha neuze e kemeraz sae al leanezed euz a Urs Karmes e Guened. Mes ac’hano ez eaz evel superiorez da eur gouent all a oue roet d’he Urs enn Naoned, hag er gouent-ma e varvaz d’ar pevar a viz du euz ar bloaz 1485, enn eur lavaret d’he C’hoarezed : « — Grit ma vezo ato karet Doue dreist peb tra ! » Ar pab Pi Nao en deuz he diskleriet euruz d’ann unnek a viz gouere 1863.\nPriejou kristen, ma teu ann drouk-spered da glask ho lakaat da gaout difizians ann eil euz egile, hastit affo serra outhan dor ho kaloun. Ann difizians-se a zo evel eur zarpant hag a dleit da vouga pe da flastra pa’z eo c’hoaz bihan. Mar hen lezit da greski, ne viot mui evithan, ha Doue hebken a c’hoar pegement a zrouk a raio d’ehoc’h ha pegement a boan o devezo ar re all ganehoc’h abalamour d’ezhan.\nar c’houec’hved devez a viz du\nAr zant-ma a ioa mab da Vikan, dijentil a c’hoad huela euz a Vro-Zaoz, e rouantelez Glamorgan. Evit kerzet var roudou he dad, ec’h heuliaz ann arme enn he iaouankiz, hag heb dale e oue brudet dre ann taoliou kaer a rea. Meulet oa gant peb hini e kement korn a ioa er vro, ha roue Glamorgan, oc’h anaout he virit, a roaz d’ezhan ar garg kenta euz he balez. Mes, dre ali sant Kadou, a ioa d’ann ampoent abad e kouent Lan-Karvan, Ildut a reaz fae var madou hag henoriou ar bed evit en em voestla holl da zervich Doue.\nGoude beza resevet ann donzur zantel, e tremenaz meur a vloaz o studia ar Skritur sakr hag ann holl skianchou all, hag o veza m’en doa eur spered lemm, e teuaz\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/756&oldid=137996 »


Pajenn:Al Lae - Bilzic.djvu/81 - Wikimammenn\nPajenn:Al Lae - Bilzic.djvu/81\nEvel-se Bilzig a greske en oad hag en nerz, en furnez !… Mat atao ha karantezus evit e vamm Izabel, kilhenn ive atao gant ar re all. Gwir eo, ar re-man ne oant na tener, na trugarezus en e genver : ne oad ket evit bea re rust en kenver eun hailhon evel Bilzig, a lavare holl dud ar bourk. Mouez an holl, mouez Doue ! Ha dao da Vilzig, pa vije tapet en eur pleg berr bennak.\nEun devez ’ta, ma oa o vesa bioc’h ha denved e amezegez, en Park ar Mêzou (penôs ec’h erruas an doare ? Bilzig biskoaz n’an neus hen gouezet), bioc’h ha denved hag all aet en park nesa. An anevaled, c’houi ’oar, o deus o fenn o-unan, o mennoziou, o zechou, o youlou. En em glevet a oant evit mont da laerez er park all ? Marvad. Ha Bilzig da redek war o lerc’h. Flastret ar patatez, ar melchon ; ar vioc’h a zic’hriennas eur gôlenn sklech . Perc’hen ar park a erruas war an torfed. Heman ne c’houlennas ket digant ar pôtr hag-en an nevoa meset mat e anevaled, hag-en an nevoa grêt e zever.\nAr paour kêz Bilzig a baeas evit an holl : evitan e-unan, evit ar vioc’h hag evit an denved. Skouarnad ac’han, skouarnad alese, ken a drizilhonne e empenn, ha panevet ma oa stag mat e ziouskouarn ouz e benn, a dra zur, e vijent bet chomet etre biz-meud ha biz-yod dorn dehou Fanch Glauda.\nAn dud diwar ar mêz n’int ket kizidik evite o-unan, ha pegen nebeut evit ar re all !… Evelkent Bilzig a gavas d’ean penôs… rak, kousto pe gousto, eur gôlenn sklech ne dalvee ket ar c’hrabanajou, ar skouarnajou a oa bet roet d’ean didrue. Hag ar vioc’h hag an denved, penn-abeg d’e binijenn, a oa, du-hont,\n↑ Kôlenn sklech, chou à vache.\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/81&oldid=159854 »\nKemmoù diwezhañ degaset d'ar bajenn-mañ d'an 22 Ebr 2020, da 17:11.


Pajenn:Marigo - Buez ar Saent.djvu/160 - Wikimammenn\nPajenn:Marigo - Buez ar Saent.djvu/160\ne publiq hac e particulier ; lemel a ree o douetou dre e resonnou hac e responchou habil ; scleraat a ree o sperejou dre e sclerigen, ha gounit o c’halonou dre e zouçder carantezus ; hac e ber amser en devoe ar gonsolation d’o guelet oll convertisset.\nPetra bennâc ma voa ar Sant-mâ an douça eus an oll dud, ne voa den fermoc’h na startoc’h evintâ, pa voa question eus a c’hloar Doue.\nAn Ampalaer o fallout dezâ entrepren un dra control da Lesen Doue hac a vize a voal exempl, ar Sant a zisclerias e andurze quent peb seurt poan hac ar maro memes, evit ne andurze un exempl quer fall. Parlant a reas ous an Ampalaer gant ur zêl respetus, mæs ive couraichus. Lavaret a reas dezâ lacât evez na zeuze da elumi ar goler a Zoue varnezàn, en ur derri e Lesen santel, ha penaus erfin e virze ountâ ne antreze en Ilis, mar quendalc’he en e santimant. Al liberte santel-mâ eus ar Patriarch a dennas varnezâ drouc c’hraç an Ampalaer hac hini e gourtissanet, digant pere en devoe cals da anduri.\nAn Ampalaer o veza deut da vervel, neubeut amser goudese, an Escop santel en em gavas e peoc’h, hac en em roas mui evit biscoas d’an oll exerciçou a zevotion ha d’an oll deveriou eus e garg. Gret en devoa sevet divar e goust ur gouent evit Religiuset : eno e tremene er Retret hac en Oræsoun an oll amser a elle caout dezâ e-unan.\nGoude beza gouarnet an Ilis a Gonstantinopl epad daou vloaz var-nuguent, ez eas da receo en Eê ar recoumpanç eus e vertuziou bras, er bloaz 806.\nPebes devotion hoc’h eus-hu evit ar Sacrifiç santel eus an Oferen ? Pa en em guivit en æsamant da glevet an Oferen d’an deziou pemdez, ha sourcius hoc’h-hu da assista enni ?\nE pe fæçoun e clevit-hu memes da Sul ha da Vouel ? Ha na vec’h-hu quet eno martese evel ma voa ar Vourrevyen var Menez Calvar, evit crucifia a-nevez Jesus-Christ dre hoc’h immodesti ?\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/160&oldid=134258 »


Keoded ar Vatikan - Wikipedia\nStad Keoded ar Vatikan\n(it) Stato della Cità del Vaticano\nKan broadel Inno e Marcia Pontificale\nKer-benn Keoded ar Vatikan\nYezhoù Italianeg (ofisiel)\n• Hennad riek\n• Korf lezenniñ Unpenniezh velegveliek\nKador sant Pêr\nDizalc'hiezh Diouzh Italia\nEmglevioù al Laterano\n11 C'hwevrer 1929\nGorread 0,49 km²\nPoblañs 825 (2019)\nStankter 1 684 ann./km²\nMoneiz Euro € (EUR)\n• Hañv UTC +1\nKod pellgomz +379\nKod Internet .va\n41°54'09"N – 12°27'09"R\nEnskrivadur Sevenadurel 1, 2, 4, 6\nRiez Keoded ar Vatikan diouzh e anv ofisiel (Stato della Città del Vaticano en italianeg, Status Civitatis Vaticanae e latin hag ar Vatikan evit berr) eo ar riez vihanañ er bed (0.44 km²) hag un enklozadur eo e-kreiz Roma, ar gêr nemeti ma'z eus div gêr-benn. 932 annezad a gaver er Vatikan, met nebeutoc'h a geodedourien, darn anezho evit un amzer berr. A-wechoù e vez anv eus ar Sez Santel, met eus sez ensavadurioù an Iliz katolik roman staliet eno ez eus kaoz er mod-se. Ar Pab, eskob Roma, Vikel ar C'hrist, eo penn ar riez, hemañ dilennet gant ar gardinaled, pennoù uhelañ an iliz. Hiziv eo Frañsez, dilennet e 2013, ar pab o ren.\nAn italianeg eo yezh ofisiel ar riez, ar galleg ar yezh diplomatek hag al latin yezh ar Sez santel (i.e. yezh an Iliz). Meur a yezh a vez komzet gant an annezidi, italianeg peurvuiañ hag alamaneg gant ar Gward suis.\nEno e kaver meur a vonumant relijiel ha sevenadurel : Penniliz Sant-Pêr, ar Chapel Sistina ha mirdioù a bep seurt. Gwerzhañ timbroù, eñvorennoù ha levrioù, ha mont-tre ar mirdi a ya d'ober armerzh ar Vatikan.\nKrouet eo bet ar Vatikan e Roma dre emglevioù al Laterano (11 C'hwevrer 1929) sinet gant ar c'hardinal Pietro Gasparri, kannad ar Pab ha Benito Mussolini, Prezidant kuzul ar gouarnamant italian. An nemorant eus Stadoù ar Pab a c'holoe un darn vras eus Italia abaoe kantvedoù eo ar Vatikan.\nAdtapet diwar « https://br.wikipedia.org/w/index.php?title=Keoded_ar_Vatikan&oldid=1942600 »


Guirionéeu ag er Religion/Chapistr 73 - Wikimammenn\nGuirionéeu ag er Religion/Chapistr 73\n◄ Eit gobér ur govézion vad, red-é en dout er volanté vad de changein a vuhé. Petra e zeli gobér er ré e gouéh perpet ér memb péhedeu veniel. Petra e zeli gobér er ré e gouéh arré ér péhedeu marhuel ou doé qùitteit ? ►\nCHAPISTR TRIZÊC HA TRI-UIGUÊND.\npetra e zeli gobér er ré e gouéh perpet ér memb péhedeu vèniel.\nI. Mar couéhet é péhedeu véniel dré hoannedigueah, ne vehoh quet souéhet. Hanni n’en dé goarantet a gouéh ér sort péhedeu-cé. En dén just, e lar er Scritur, e gouéh beta seih cùéh bamdé hag e sàu quentéh. Nac é couéhehoh cand cùéh én dé, ret e vehé seuel cand cùéh. Ne gollet jamæs courage eit quement-cé : en diaul e houniehé muyoh guet hou tiscouragemant eit guet hou péhedeu memb. Mæs, e laret-hui, deustou d’em fromesseu me hra perpet er memb fauteu. Eurus hoah ma ne gouéhet quet é péhedeu aral ! En Eutru Doué e dennou é hloër a guement-cé, mar chervigeant d’hou rantein humploh ha gredussoh de zihoal doh-t-hai. Hellein e hrér credein penaus er péhedeu-cé e za a hoannedigueah hemb quin, 1° a pe arrihuant guet-n-oh én un taul, deustou d’en desir bras hou poé d’hum rein aquêrh de Zoué ; 2° a pe hoès dougeance, a pe buannadet, a pe santet rebreicheu a gaus dehai goudé en devout-ind groeit.\nNe bêllet quet doh er sacremanteu a gaus d’er sort péhedeu-cé ; quement-cé e vehé hum lezel d’ardeu dangerus er goal-spered. Clasquet hemb quin couéh gleàuoh én-hai, casseit-ind muyoh-mui guet méh doh hum huélèt quen douguet d’er pèhèd ; sel-mui a boén e hra d’oh en tantationeu, sel-bihannoh a goussantemant e ret dehai. Sel-mui ma oh tantet, sel-mui a occasioneu e hoès de zastum un trezol a vériteu.\nII. Mar couéhet é péhedeu véniel hemb temalationeu a gousciance, n’en dé quet mui dré hoannedigueah, mæs dré valice, dré hou mad ha libr volanté. Oh ! na dangerusset-é er stad-cé ! Péhedeu distér groeit bamdé hemb dougeance erbet hou cass a nebedigueu d’er péhedeu bras. En hani, emé Jesus-Chrouist, n’en dé quet fidel én treu bihan ne vou quet fidelloh én treu bras.\nNe faut quet neoah gobér un inclasq rai berhuéh ar er sort péhedeu-cé, pé guet rai a néhance. Clasquet ou hanàouèt guet humilité, ha nepas eit gout hag ind e zou bet groeit dré hoannedigucah pé dré valice, hag ind e zou bras pé bihan. Dihoallet ehué a vout é sellèt ha hui e zou yein pé tuêm doh en Eutru Doué, ha hui e zou dihoustet pé devot ; en hanàuedigueah-cé e zou hani Doué. Hum humiliet ag er sort péhedeu-cé, hirvoudet a gaus dehai, lausquet ur hovézour aviset d’hou cass én hent mad, cheleuet-ean, sentet doh-t-hou, hag héliet é aviseu. Hemb en dra-zé, hui e gouéhou ér scrupul hag é laceu en diaul péhani ne glasq nameit hou louyein.\n1° Ne gollein quet mui courage hag é couéhehen ér péhèd véniel, ne vern péh quel liès é arrihuehé quement-cé guet-n-ein. — 2° Mæs m’hum humiliou dirac Doué, hag e hrei ol er péh e hellein eit mirèt a gouéh ér sort péhedeu-cé. — 3° N’em bou quet mui a garanté doh péhèd erbet. — Men Doué, deit d’em secour, rac men goannedigueah e zou bras ; reit-t’ein er græce de zougein ol er péh e zisplige d’oh, ha de bêllat doht-hou guet sourci.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_73&oldid=90974 »\nKemmoù diwezhañ degaset d'ar bajenn-mañ d'an 29 Eos 2016, da 16:25.


Normandi - Wikipedia\nMenez Mikael ar Mor, Normandi\nUr pennad Normandi (rannvro) zo ivez.\nNormandi pe Normandia (Nouormandie e normaneg, Normandie e galleg ha Normandy e saozneg) zo unan eus ar broioù kozh a zo aet da ober Bro-C'hall, war-bouez an inizi Aldernez, Gwernenez, Jerzenez, Sark hag a zo perc’hennet gant kurunenn Breizh-Veur, hep bezañ un darn eus ar Rouantelezh-Unanet, dre ma'z eo rouaned Breizh-Veur ha Norzhiwerzhon duged Normandi ivez.\nDizalc'h eo bet e-pad meur a gantved, a-raok kouezhañ etre krabanoù Bro-C'hall. Etre 1956 ha 2015 e oa rannet etre div rannvro velestradurel, Normandi-Izel ha Normandi-Uhel. E 2016 eo bet anvet kentañ prezidant rannvro Normandi unvanet, Hervé Morin.\n5 Boued Normandi\nNormandi a zeu eus al latin Normandia , savet diwar ar ger Northmen, paotred an Norzh.\nGwelit ar pennad Istor Normandi.\nPennadoù da welout ivez : Duged Normandi, Gwilherm an Alouber. Eil Brezel Bed : Oberiadenn Overlord.\nNormaneg a vez lavaret eus yezh Normandi.\nRouen (410 000 annezad)\nAn Havr-Nevez (250 000 annezad)\nCaen (200 000 annezad)\nCherbourg (90 000 annezad)\nÉvreux (51 200 annezad)\nDieppe (35 700 annezad)\nSant-Heler (29 400 annezad), e Jerzenez\nAlençon (28 900 annezad)\nBoued Normandi[kemmañ | kemmañ ar vammenn]\nBoued mod Normandi zo diazezet war pevar produi : an avaloù, al laezh, ar c'hig hag ar boued-mor. Gounezet vez avaloù evit ober chistr ha Calvados hag a zo implijet er gegin ivez. Produiñ a reer ivez formajoù, ha kregin evel istr, meskl ha kregin Sant-Jakez.\n↑ Normandia eo an anv hervez Geriadur Hemon-Huon, Normandi eo a gaver er c'hanaouennoù-pobl.\nAdtapet diwar « https://br.wikipedia.org/w/index.php?title=Normandi&oldid=1999271 »


X Diviz | Daskor\nARZHUR, YANN DILEVE\nSetu me e tres d’ho selaou. Petra zo, va eontr ?\nGouzout a rit, niz koant, penaos ’on deuet da vezañ roue war Vro-Saoz, dre destamant va breur Richard (ra vo Doue gant e ene !).\nHer gouzout mat a ran, aotroù ; hogen, ar pezh n’ouzon ket eo pe ez eus un testamant, pe n’ez eus ket. Richard en doa prometet start da’m mamm Konstañs ober ac’hanon hepken heritour kurunenn Bro-Saoz. Hag ouzhpenn, her gouzout a rit koulz ha me, dre va ganedigezh va gwirioù a zo, da nebeutañ, par d’ho re...\nAn dra-se avat a ve ret deoc’h displegañ dirazon. Penaos en em gemerot evit hen ober ?\nN’eo ket ganeoc’h-hu, aotroù, em befe ezhomm da gemeret kentelioù evit deskiñ bevañ, na kennebeut kentelioù a enor hag a fealded. Sakr eo komz un dijentil.\nKomz un den bev, hag hi a dalv un testamant ?\nUn testamant ? Me’ garfe gouzout e pe lec’h emañ an testamant-se...\nHa perak n’eo ket bet diskouezet a-barzh ober dioutañ ?\nDaoust hag ezhomm em boa-me eus aotreadur ur bugel ez on eontr ha kulator dezhañ ?\nTaolit evezh, aotroù ; ho komzoù a deu amañ d’ho kondaoniñ ! N’eo ket dre an hent eeun hoc’h eus gallet tapañ krog en ur rouantelezh ha n’oac’h nemet ar mirer anezhañ.\nMat ! Goulennit digant roue Bro-C’hall, mar hoc’h eus disfiziañs.\nFilip-Aogust n’en deus netra da welet e kement-mañ ; ha, mar plij din un devezh kemeret va zra, me a c’halvo marc’heien Breizh-Izel.\nHoc’h aotre a roit din eta da vezañ roue war Vro-Saoz ?\nEvel un dra fiziet hepken, aotroù, n’hen ankounac’hait ket !\nN’ouzout ket c’hoazh, bugel dister, pegen pounner eo ur gurunenn ! Anaout a rez nebeutoc’h c’hoazh petra ’bouez ur c’hleze, hag e falvezfe dit ober al lezenn din ?\nPetra ’livirit ?\nKred ac’hanon, Arzhur ; bazhig aour an duked n’eo ket c’hoazh peurziazezet ez tornig dinerzh ; ro din da wirioù war ar Men hag ar Poatou, ha diwezhatoc’h, p’az pezo kresket e micher enorus an armoù, pa vezi marc’heg, Arzhur, me da anzavo evit heritour ha a zistaolo dit da wirioù.\nSetu te kavet gwall-uhel, marc’heg trubard ! Em lez hag en deiz m’on kurunet, eo e teuez da lavaret ar seurt traoù din ?\nArabat eo dit mont e kounnar ; n’ez ket da bennfollañ, niz koant ! Lavaret a ran dit a-nevez, n’ouzout ket c’hoazh petra eo ren ! A ! ma’z oufez !...\nAmañ e weler ar barzh o tont ; sellet ha selaou a ra, hag ez a da guzhet ; dont a ra dre an tu-dehoù.\nNetra betek-henn na reas din kaout aon rak ar galloud. Va sujidi a zo etre va daouarn, ha va baroned a zo kalonekoc’h eget ho re, aotroù a Vro-Saoz !\nYANN o kinnig dezhañ paper-parch\nDal Arzhur, na chom ket ur vunutenn pelloc’h da droiata ! Setu amañ ar siell dre behini e tilezez...\nMe ne zilezan netra, trubard !\nDiwall, mar kerez, bugel ; va habaskted a y-a betek penn. N’ouzout ket e c’hallfe ar bleiz diskroc’henañ an oan...\nGouzout a ran ez a alies ar grizder e kalon an hini kreñvañ.\nAr stadoù bras na zereont ket ouzh ar briñsed vihan.\nYaouank ’on, gwir eo ; hogen ur gwad enorus a red em gwazhied. N’em eus morse graet anaoudegezh gant al leziregezh na gant ar falloni.\nDa bevarzek vloaz, petra ’dalv da nerzh-kalon ?\nE pelec’h, Yann Dileve, ec’h eus diskouezet da hini ?... Daoust hag eo o lezel da vreur Richard Kalon Leon da vervel koulz lavaret er prizon ?\nKomzoù goullo eo an dra-se !\nEhan da’m zouellañ. Anavezet ’on bet evel duk a Vreizh-Izel gant roue Bro-C’hall, ha gouzout a ra peseurt gwir em boa er gurunen ac’h eus laeret war va c’houst. Desk kement-mañ : unan ’out eus va sujidi, da roue ’on !\nRouantelezh bresk, rouantelezh un devezh !\nRo peoc’h, gwaz trubard ! Re bell ’on chomet ouzh da selaou. Ma n’az poa ken da zegas din, e c’hallez chom ez lez a Normandi... Distro pa gari... Kae, fae ’ran warnout ! Kenavo biken !\nMont a ra buan er-maez dre an tu-dehoù.\nLiens transversaux de livre pour X Diviz\n‹ IX Diviz\nXI Diviz ›


Danevell 30 (live Lennegezh lise) - Muntr e Feunteun-Gleran (Skrid)\nDanevell 30 (live Lennegezh lise)\nMuntr e Feunteun-Gleran\nPebezh trouz randonus hini an oto. Eüruzamant ez eus eus ar radio. Tchlak !.. Pouah ! Ar muzik dic'hras-se c'hoazh, hag a blij kement d'ar re yaouank er mareoù-mañ : an tekno pe me-oar-me peseurt sonerezh iskis-all savet war urzhiater... Na vez klevet nemet seurt storlokerezh en deiz a hiziv.\nMa, soñjomp en traoù all, ha lazhomp ar benveg daonet-se. Panevet-se eo brav ar vuhez : brav an amzer hiziv, tomm a rankan lavarout zoken; plijus ma micher ivez, en em c'houlenn a ran gant peseurt afer nevez e vo kroget hiziv... Oh, sell 'ta, war elum emañ ar radio-polis, un afer a bouez hiziv war a seblant !\n« Urzh a zo roet d'an holl otoioù polis da vont betek al lec'h anvet Feuteun-Gleran war zu norz kêr » a voe diskleriet gant ur vouezh dous ha plijus, mouezh Kristina, ar benngenurzhierez-polis. Aaa, Kristina, atav gwisket kran ha cheuc'h, gant he daoulagad glas-gwer, don evel ar mor ! Met bliv par d'ur c'hazh yaouank ! Hag hi meleganez ouzhpenn-se. Ur goantenn, par da\n« starezed » Hollywood a lavarer ordinal er servij. Met hi d'an nebeutañ n'eo ket ganet e fin ar sizhun. Speredek eo zoken...\nE-pad an amzer-se ez on krog da vont davet Feunteun-Gleran. En imor vat on hiziv 'vat : ouzhpenn-se e ouezan ne chomin ket da c'hoari gant paperachoù, un afer a bouez e seblant bezañ.\nUr vrav a gêr eo memestra, gant an iliz-veur he zourioù dantelezhet, hag he straedoù kozh chomet er stad m'emaint dibaoe tan-gwall drastus 1578. Ar straedoù strizh-se, tiez koad a bep tu dezho, eo a laka an douristed da zirediñ amañ bep hañv, siwazh deomp ! En tu-hont da se ez eo ur gêr sioul, ur blijadur bevañ enni.\nBerr an hent betek ar feunteun a-benn ar fin. Meur a oto polis all a zo o vont di ivez. N'on ket an hini nemetañ da vezañ klevet ar galv war a seblant. Degouezhout a ran bremañ en un hentig don, a bep tu dezhañ gwez kistin ha gwez derv, meur a gantved dezho. Panevet ma c'harr, peder rod stlejer dezhañ, ne gred ket din em bije gellet treuziñ an hent-mañ. Ar gweturioù all a oa war va lerc'h a zo harzet a-raok mont e-barzh. En gwirionez, poulloù dour a zo e pep lec'h, o vezañ ma oa bet puilh ar glav en noz-mañ; mein a zo e-kreiz an hent a-wechoù zoken. Betek peseurt lec'h didud int bet ouzh hor c'has ?\nUn dro bennak e erruan memestra. Meur a zen a zo war al lec'h dija. Ar SAMU, zoken, a zo aze. Amzer din degouezhout ha setu unan eus an archerien o tiredek war va zu dija. Met Favenneg an hini eo ! Ha, n'eo ket cheñchet 'vat. Atav ken lart hag un hoc'h bouetet mat, hag ur penn ejen dezhañ ouzhpenn-se, pebezh meskaj !\n« Enseller C'hwiloster, enseller C'hwiloster ! » a hop hemañ neuze gant e vouezh dañvad pennfollet.\n« Pellgomzet 'zo bet din evit kemenn e oa deoc'h-c'hwi da gemer penn an traoù. »\nPa lavaren e oa hiziv un devezh dreistordinal.\n« Mat, displegit din ar pezh a ouezer neuze. War a seblant oc'h kelaouet mat,a respontan.\n- Ya, Aotrou. Bez' e oan oc'h ober ma zroioù er c'harter evel boaz, pa 'm eus gwelet ur peizant pennfollet o tont da gemenn din en doa dizoloet ur c'horf e Feunteun-Gleran, setu goude bezañ gwiriekaet, em eus pellgomzet d'hor c'hreizenn-bolis, ha setu, a zisplegas-eñ en ur glask alies war-lerc'h e c'herioù.\n- Hag-eñ e ouezer dija piv eo an hini marv ?\n- Ya, mab baroñ Kêrlorc'h, perc'henn-bank pinvidik, e vefe, hervez ul luc'hskeudenn er gazetenn, e-lec'h ma oa kemennet e oa kollet ar roudoù anezhañ.\n- Met, ur gwallzarvoud eo, pe... ?\n- Ma, deuit da welet pelloc'h. Fonnusoc'h e vo displeget ganin. Ar c'horf a zo c'hoazh el lec'h ma 'm eus e gavet, met ar vedisined a zo o c'hortoz evit e dennañ alese. »\nTostaat a rejomp hon daou neuze eus ar feunteun. Na brav eo evel-se e-kreiz an deiz, skeud ur wezenn faou o romantelaat al lec'h, ouzh e lakaat evel sioul ha didrabas. Ur wir bennoberenn arzel, d'am meno, gant maen kizellet brav ha fin, kizelladurioù rakkristen daoust d'ur groaz kelt bezañ bet lakaet war c'horre, ha skeudenn Sant-Gleran e-barzh. Gant ar c'horf !!! Krenn-enebadur. Ur pik du war ur follenn wenn, Stephen King e-touesk oberennoù Balzac, distresadur ar baradoz ! En ur welet anezhañ evel-se, e c'heller krediñ e oa bet klasket laerezh an delwenn. Saotret e oa al lec'h peoc'hus-mañ.\n« Daoust hag e ouezer penaos eo marvet ? », a gendalc'han neuze.\n« Ya, pe kentoc'h, krediñ a ra deomp bezañ komprenet. Seblantout a rae deomp er penn-kentañ e oa kouezhet war ur maen, o vezañ ma veze gwelet gwad war unan eus re ar feuteun, ha ma oa gouliet e dal. D'ar mare-se e krede deomp ne oa nemet ur faout. Met goude-se 'm eus merzet en doa bet un taol war e gilpenn... Hag ur medisin en deus merzet ivez en doa fiñvet ar paourkaezh den a-raok kouezhañ en dour, goude an taol. Klozadur kement-se a c'hellfe bezañ : unan bennak, ar muntrer, en doa roet un taol bazh war gilpenn mab baron Kêrlorc'h. Hemañ, badaouet, a zo kouezhet war mein ar feunteun. Ar muntrer a grede e oa marv, setu m'eo tec'het kuit. Met mab ar baron, badaouet nemetken, en deus klasket en em naetaat, met re wan c'hoazh e gwirionez, ez eo kouezhet en dour, e-lec'h m'eo beuzet... » a gont Favenneg gant mil boan.\n« Mat, ma komprenan mat eo din da gemer penn an traoù bremañ. Da gentañ penn tennit ar c'horf eus an dour, emaomp o vont d'e studiañ en un doare spisoc'h. », a zivizan.\n« Ne ouezer netra evit ar mare, en gwirionez, na perak eo marvet, na gant piv eo bet lazhet, na pegoulz eo marvet... » Setu ma voe tennet ar c'horf eus an dour. Flaer a oa gantañ dija, a-ziwar-se e c'heller klozañ n'eo ket marvet en noz-mañ.\n« Emaomp o vont da furchal anezhañ bremañ, marteze e vo kavet warnañ peadra da zisplegañ e varv. » a ginnigan.\nGoude ma voe bet furchet an dilhad gant an archerien, e voe kavet kement-mañ : ur mouchouer, un eurier mod-kozh arc'hant kizellet, hag un doug-paperioù a oa ennañ arc'hant, ur sammad brazig e gwirionez pa'z eus ouzhpenn mil lur, paperioù a bep seurt, hag e gartenn-anv. O vezañ ma oan e penn an enklask, e voe goulennet ganin reiñ va ali war ar pezh oa bet kavet :\n« Anat eo deomp bremañ n'eo ket bet lazhet evit e arc'hant, » a grogis, fouge ennon da vezañ dizoloet kement-mañ.\n« Evit gwir, o vezañ m'emañ tout e arc'hant, hag e eurier prizius gantañ c'hoazh, e c'heller kompren eo evit un abeg all eo bet lazhet. Dre c'houlennata e familh, hag e vignoned, e c'hellimp gouzout marteze ha ne oa ket enebourien dezhañ. Ar c'horf a vo lakaet da vezañ studiet gant ar vedisined, ha labourva an archerdi a sello spis ouzh ar pezh a zo bet kavet gantañ. Me va-unan a raio war-dro e baperioù. Spi am eus e roio kement-mañ un titour bennak, hag e vo diluziet buan ar gudenn-mañ. »\nGwelloc'h eo din mont kuit bremañ, o vezañ m'emañ ar journalisted kentañ oc'h erruout. Ne blij ket din komz ouzh ar mikroioù. Ha forzh penaos em eus traoù d'ober er gêr. Mall 'zo warnon zoken gouzout petra 'zo er paperioù.\nSetu me er gêr. Ma-unan e vin, peurrest ar familh o vezañ pe el labour, pe er skol. Tu 'vo din labourat e peoc'h da nebeutañ. Sellomp 'ta petra a 'zo er paperioù a oa gant an hini marv. Mmmmm... mat... ha... dreist !!! Deuet on a-benn, den na c'hello mui prouiñ netra a-enep din. Dleet 'm bije skeiñ kreñvoc'h memestra. Petra 'vefe c'hoarvezet ganin paneve va chañs : Ma ne vije ket marvet ? Ma n'eo ket ganin-me e vije bet lennet ar paperioù ? Den ne c'hello mui kas ac'hanon dirak al lez-varn.\nUn den dieub on bremañ !!!\n© 1995-2002 Tudi Kernalegenn, Embannadurioù an Hemon, Skolaj Diwan, straed Gay Lussac, F-29480 ar Releg Kerhuon, Breizh, Europa.


Pajenn:Morvan - Buez ar Zent, 1894.djvu/687 - Wikimammenn\nPajenn:Morvan - Buez ar Zent, 1894.djvu/687\n6 a Here\nzinifi e brezounek : « Respountit d’inn », ann den maro-ze a lavaraz krenv gant eur vouez spountuz : « — Tamallet ounn gant justis Doue. » Ann holl a oue ker strafillet o klevet kement all ma oue lezet ann enterramant da ober betek antronoz. Hogen, antronoz, pa errujot adarre gant ar gentel Responde mihi, ann hini maro a respountaz krenvoc’h eged enn derc’hent : « — Barnet ounn gant justis Doue. » Var gement-ma e oue gortozet c’hoaz ann devez varlerc’h abarz achui ann enterramant. Mes enn devez varlerc’h ann hini maro a respountaz d’ar memes komzou gant eur vouez skrijusoc’h eget biskoaz : « — Koundaonet ounn gant justis Doue. »\nGoulskoude, euz ar zeiz ermit ma’z oant da genta, Bruno oa c’hoaz ann humpla hag ann hini a rea ar muia pinijenn. Abalamour da ze e oue choazet gant ar re all evit ho zuperior, hag evelse e teuaz da veza ar foundatour euz a eunn Urs nevez a venac’h, hanvet Char-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/687&oldid=137920 »


Buhez ar Sent/1894/Tarez - Wikimammenn\nBuhez ar Sent/1894/Tarez\n◄ Mathias Tarez Mac’harit a Gortoonn ►\nAr pab ne d-eaz ket he-unan da Gonstanlinopl; mes kas a eure daou gannad euz he berz. Evelato ar c’honsil ne c’hellaz ket en em asambli er gear-ze abalamour d’ar freuz a rea ar Bruzunerien imachou. E kear Nisee eo ec’h en em asamblas erfin er bloaz 787. Tri c’hant hanter-kant eskop en em gavaz eno, ha n’o devoue holl nemed eur vouez evit diskleria eo eunn dra vad hag eur c’hustumm devot henori ar c’hroaziou hag imachou ar Verc’hez hag ar Zent.\nNeuze ann impalaer her galvaz da vont d’he gaout. Mes, kaer en devoue klask digareziou, ar Zant a zalc’haz mad ato d’ar pez en doa lavaret da genta. « Biken nag a briz ebed, emezhan, ne roinn va asant evit eunn dimezi evel hennez. » Ar respount-ma a lakeaz kement a zrouk enn impalaer ma ne ehanaz mui da ober goall vuez da Darez. Mes prest goude e oue skoet he-unan gant justis Doue : koll a reaz var eunn dro ar gueled, ar vuez hag he rouantelez, hag ar Zant a c’hellaz adarre beva e peoc’h.\nAdtapet diwar « https://br.wikisource.org/w/index.php?title=Buhez_ar_Sent/1894/Tarez&oldid=23608 »


Gordianus Iañ - Wikipedia\nUr pennad Gordianus zo ivez.\nCaesar Marcus Antonius Gordianus Sempronianus Romanus Africanus Augustus (159-238), anavezet ivez evel Gordianus Iañ , zo bet impalaer roman e-pad teir sizhun, gant e vab Gordianus II, e 238, Bloavezh ar C'hwec'h Impalaer.\nEmsavet e oa ouzh an impalaer Maximinus Thrax, ha trec'het e voe gant soudarded Maximinus. Emlazhañ a eure goude marv e vab.\nDaoust dezhañ e voe anvet Gordianus da impalaer gant pobl kêr a oa aet skuizh gant Maximinus a c'houlenne arc'hant hep distag, ma voe lazhet ar prokulator. Dre ma ne oa ket yaouank -flamm, 78 vloaz dezhañ, e kemeras e vab Gordianus da eiler. Keloù a gement-se a roas d'ar Sened, hag aprouet e voe.\nEnNumidia avat e coa chomet feal al legad Capellianus da Maximinus. Kas a reas an IIIde lejion Augusta a-enep hini an daou C'hordianus: en emgann e voe lazhet ar mab, Gordianus II. Pa glevas an tad ar c'heloù en em lazhas raktal, goude ur miz ren.\n(235 - 238) Gordianus Iañ ha Gordianus II\n(238 - 238) War e lerc'h :\nAdtapet diwar « https://br.wikipedia.org/w/index.php?title=Gordianus_Iañ&oldid=1962362 »\nGouarnerien roman Britannia\nKemmoù diwezhañ degaset d'ar bajenn-mañ d'an 17 C'hwe 2022, da 07:52.


Britannia, skrivet Brittania a-wechoù ivez, zo un anv-lec'h istorel latin.\nBritannia eo an anv roet da Enez Vreizh (lod a lavar Preden) en amzer an Impalaeriezh roman. Klotañ a ra gant Bro-Saoz, Bro-Gembre, Kerne-Veur ha Bro-Skos a vremañ.\nKavout a reer an anv-se da skouer\nen oberennoù Caesar ha Tacitus,\ne titl oberenn istorel Sant Gweltaz : De excidio Britanniae' skrivet er VIvet kantved.\nUn delwenn d'an itron Britannia e Plymouth.\nBritannia eo ivez anv ar broviñs roman savet el lodenn eus Enez Vreizh aloubet gant ar Romaned, rak ne oa ket aloubet an enezenn a-bezh, ha Kaledonia, da skouer, a oa chomet dizalc'h; rannet e voe proviñs Britannia avat, hag adanvet ar rannoù anezhi. E 167 da skouer e voe krouet\nBritannia Inferior, hag Eboracum (York) he c'hêrbenn\nBritannia Superior, ha Londrez he c'hêrbenn\nE deroù ar Grennamzer e voe roet an anv Britannia ivez d'ar vro a oa anvet Arvorig betek-hen, dre ma oa annezet kalz Brezhoned eno. Graet e veze Britannia Minor anezhi, evit lakaat kemm gant eben, a oa anvet Britannia Major.\nGoude-se e voe fardet anvioù nevez diwar an anv latin Britannia:\nBritain e saozneg, a dalvezo evit Enez Vreizh en he fezh\nBretagne e galleg a dalvezo evit Breizh hepken peurvuiañ\nma vo ret treiñ Britannia Major d'ober Grande-Bretagne e galleg\n7 Menegoù all eus an anv Britannia\n8 Diwar an anv Britannia...\nE saozneg e vez graet an anv Britannia eus meur a dra:\nRouantelezh Breizh-Veur, da lavaret eo an unaniezh etre Bro-Saoz, Kembre ha Bro-Skos, abaoe uvaniezh 1707.\nRouantelezh Unanet Breizh-Veur hag Iwerzhon a gemeras he lec'h adalek 1801 dindan ar roue Jord III.\nRouantelezh Unanet Breizh-Veur ha Norzhiwerzhon, anv kemeret gant ar memes rouantelezh adalek 1927, dindan ren Jord VI, goude dieubidigezh stad Iwerzhon.\nE saozneg e vez graet an anv Britannia ivez eus ur vaouez zo enkorfadur pe skeudennadur mojennel ar vro-se, pe hini an impalaeriezh kozh;\nHonnezh eo a vez gwelet war ar pezhioù moneiz, evel Marianne evit ar Republik C'hall.\nBritannia Bridge, Pont Britannia e kembraeg, ur pont etre Enez Mon ha douar-bras Kembre\nBritannia (Ottawa), ur c'harter en Ottawa, Kanada.\nBritannia Beach, ur gêr vihan e-kichen Vancouver, e British Columbia, e Kanada.\nBritannia (Ultima), ur vro en heuliad c'hoarioù Ultima.\nBritannia (Ultima Online), er c'hoari Ultima Online.\nBritannia (c'hoari), ur c'hoari taol istorel.\nBritannia Airways, un aerlinenn charterioù staliet e Breizh-veur, anvet Thomsonfly abaoe 2005.\nHMY Britannia, ul lestr roueel e Breizh-Veur, eoriet e Din-Edin e Bro-Skos.\nRMS Britannia, ur mordreizher bras eus ar "British Cunard Steamship Lines".\nBR standard class 7, ar stlejerez dre aezhenn "Britannia class" implijet war an hentoù-houarn breizhveurat.\n70000 Britannia, ar stlejerez kentañ eus ar rummad.\nBristol Britannia, un hirdreizher savet gant ar "Bristol Aeroplane Company" e 1952.\nHMS Britannia, anv un nebeud listri brezel eus morlu roue Breizh-Veur.\nBritannia (kelaouenn), ur gelaouenn evit Breizhveuriz divroet embannet e Kanada.\nBritannia (kazetenn), ur gazetenn embannet gant ar maouezed a-du gant ar gwir ar maouezed da votiñ (WSPU) hag adbadezet e-doug ar c'hentañ brezel bed.\nMenegoù all eus an anv BritanniaAozañ\nRule Britannia, kan ar vrogarourien vreizhveurat, a gammgemerer a-wezhioù evit kan broadel ar Rouantelezh Unanet, kanet ivez gant harperien kleub ar Glasgow Rangers , brudet da vout protestanted, evel kan enepkatolik hag enepiwerzhonat;\nEn droienn Cool Britannia, ijinet er bloavezhioù 1990 evit ober anv eus ur Rouantelezh Unanet o ren war an holl c'hizioù, re ar sonerezh pop, an dilhad hag ar gemenerien-veur, al letioù hag an tier-debriñ zoken.\nDiwar an anv Britannia...Aozañ\nBritain, a zo roet da Vreizh-Veur.\nBritanny, pe Brittany, an anv roet da Vreizh.\nDiwarnañ eo bet savet ivez an anv gallek Bretagne.\nAdtapet diwar « https://br.wikipedia.org/w/index.php?title=Britannia&oldid=1936904 »\nKemm diwezhañ d'an 18 Gen 2022 da 17:52\nKemmoù diwezhañ degaset d'ar bajenn-mañ d'an 18 Gen 2022, da 17:52.


Pajenn:Instructioneu santel ar er gurionnéeu principal ag er religion, 1790.djvu/451 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/451\nen Overèn. Réd-è receu er Sacremand é presance puar-test guet Person unan ag en eu-barti e vènn hum aliein, pé gùet ur Belêg en dès a berh er Person pé a berh en Éscob permission d’ou æredein.\nEr Pab ha memb en Éscobèt en dès er bouvoër d’accordein dispance a baud ag en ampechemanteu-ze, a pe vai ræzonieu legitim d’hé goulèn. Rac en Ilis n’antand quet dispancein hemb ræzon. Chetui petra e lar er Honcil a Trante a zivoud quemènt-ce : Ne faut quet accordein liès dispance ag en ampechemanteu torrus ; ha hoah réd-è ma vou ræzonieu creihue... Hum drompein a vras vehai enta credein n’en dès meit supliein pé presantein argant, eit bout dispancét, pé é heèllér boud én assurance dirac Doué guet un dispance attrapét dré ur gueu pé dré un trompereah-benac. Er-ré e hum avis de oulèn dispance, e zeli ér raug sontéal erhad ou affærieu, eit n’ou devou nitra de hum demall goudé.\nEn ampechemanteu dihuènnus e zou en dihuèn e ra en Ilis, a hum aliein guet certæn tud-ç’ou, èl mei en Héritiquèt hac er-ré éscommuniét ; pé a æredein de certæn courceu-zou, èl mei a oudé er hettan Sul ag en Avèhd beèd en trenoz Gouïl er Rouéèt, hac a oudé dé Malardé beèd en trenoz Sul Quasimodo.\nDihuènnét-è ehue doh ne vern pihue en dès reit de unan promesseu a Briedereah é\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/451&oldid=129016 »


Krouiñ takadoù annez : sevel kêr warc’hoazh - Kemper (BR)\nDegemer Kemper warc’hoazh Krouiñ takadoù annez : sevel kêr warc’hoazh\nBezañ o chom e Kemper : evit respont da c’hoant tiegezhioù a-leizh en deus divizet an ti-kêr adlañsañ meur a raktres takadoù annez ha krouiñ re nevez. Ar pal eo lakaat 500 lojeiz war ar marc’had bep bloaz. Harpet eo al lañs-se dreist-holl war lec’hioù buhez a zo anezho, hag a vo savet lodennaouegoù d’o heul.\nAr gudenn vras-se eus ar respet a zalc’h kont eus an ezhomm da wareziñ tachennoù labour-douar a-leizh. Savet e vez ar braz eus kêr « warni hec’h-unan » evel-se. Gant Steuñv lec’hel ar c’hêraozañ (SLK) e rakweler adneveziñ kêr. C’hoant he deus Kemper da vont kalz en tu-hont d’an 30 % a zle bezañ hervez lezenn.\nRenablet eo bet an holl dachennoù vak ; o gorread hollek a ya d’ober douaroù miret a-walc’h evit 15 vloaz. Krog omp da brenañ anezho. Emeur o sevel tiez en tri zakad a oa bet termenet dija en daou respet kent (Lineostig, Kernoter, Kervalgen) hag emeur o studiañ ar pezh a challo bezañ graet en un dek takad all bennak.\nBoulc’het eo al labourioù\nE Lineostig eo boulc’het al labourioù hentaouiñ evit an tennad kentañ. Evit an eil tennad (330 lojeiz) ez eus prenet tachennoù gant Kêr. E 2008 e oad prest da voulc’hañ al labourioù e takad Kernoter (60 lojeiz). Gallout a raio al labourioù-se bezañ kaset da benn bremañ dre ma c’haller mont di dre hent Benoded (etre Toull Sabl ha Meilh al Lann) ; kreiz ar c’harter a vo savet eno. E Kervalgen emañ Ofis Publik an Terkañ hag ar Savaduriñ (OPTS) o sevel 340 lojeiz.\nBepred evit a sell ouzh al labourioù, e vint boulc’het e Kersaliou e dibenn 2016. Emañ an OPTS o vont da sevel 100 lojeiz eno.\n« E Kemper ez eus bet kollet e-leizh a annezidi er bloavezhioù diwezhañ dre ma ne veze ket kinniget trawalc’h a lojeizoù. Gant an takadoù annez nevez, emaomp o vont da wellaat an traoù ha da lakaat cheñch dremm kêr hag an doare da vont ha da zont enni » eme Guillaume Menguy, an eilmaer karget eus ar c’hêraozañ, an endro bevañ, an hentoù, neveziñ kêr hag an takadoù glas.\nEn holl garterioù\nC’hoant en deus bet an ti-kêr da dermenañ takadoù annez nevez. Evel-se emañ an traoù en Erge-Vihan, a-hed bali Ti Bos, gant 630 lojeiz rakwelet. War Hent Douarnenez, e Koad Ligavan, war an tachennoù rugbi kozh dreist-holl, e vo savet 210 lojeiz (ha stalioù-kenwerzh), da genderc’hel tolead Prad ar Rouz.\nE Keraien, e-kichen hent Gwengad, e c’hallfed sevel 175 lojeiz en un takad annez. En ul lec'hienn industriel en Erge-Vihan, e Kervilou, emeur o prenañ tachennoù (350 lojeiz hag ul lec’h kreiz). Emeur o studiañ raktres an eil lankad eus al labourioù e Meilh al Lann (10 hektar, a-dreñv ar stal But) evit 200 lojeiz.\nE kêr ivez\nE-kreizig-kreiz kêr, e tolead Gourmelen, ez eus peadra evit ul lec’hienn dibar. Kendivizoù zo kroget gant ar gwerzher hag ar prener, evit 300 lojeiz.\nEmañ karter ar Redva-kezeg o vont da cheñch, a-benn 2025-2030, gant takadoù hag a vo birvilh enno dalc’hmat, dre berzh ur meskaj obererezhioù ekonomikel ha tiez-annez (800 lojeiz).\nEn tu all d’an hent-houarn, a-eeun gant ar gar, e rakweler sevel lojeizoù, un liorzh hag ivez burevioù evit an trede gennad.\nEmbann (+ kartenn lec’hiañ)\nAl labourioù da zont\nLineostig (Ar Gelen Vihan), eil tennad : 330 lojeiz\nKervalgen (e-kichen Kervoezan) : 340 lojeiz\nKernoter (straed Benoded) : 60 lojeiz\nKersaliou (Ti Bos) : 100 lojeiz


Dimitri Boekhoorn - Un den a vil delenn — Bannoù-heol\nPosté le 01/12/2020 - Presse\nDimitri Boekhoorn - Un den a vil delenn\nNé aux Pays-Bas, Dimitri Boekhoorn est venu vivre en Bretagne, où il a appris le breton et est devenu harpiste professionnel. Il participe en ce moment au nouvel enregistrement de la cantate de René Abjean, Ar Marc’h Dall.\nAbalamour d’he spered etrekeltiek en deus dibabet ar soner telenn o tont eus an hanternoz d’en em staliañ e Breizh, e-lec’h emañ bev c’hoazh benveg kozh ar Gelted.\nN’eo ket gant unan hepken met gant un dek bennak a delennoù eo deuet Dimitri d’ar studio e Kemper. Amañ e vez enrollet an tonioù a vo klevet war enrolladur nevez abadenn sonerezh Ar marc’h dall, skrivet gant René Abjean 40 vloaz a zo, ha kaset a-benn en-dro gant Arnaud Elegoët. Gant e roched gwenn, e jiletenn hag e vlev hir e klot Dimitri gant pimpatrom an “telennour keltiek”. Kontañ a ra e vuhez gant ur vouezh sioul hag ur brezhoneg flour livet a-boan gant ur pouez-mouezh ne zeu ket eus ar galleg.\nEn Izelvroioù eo bet savet an den a 43 bloaz, o chom e Breizh-Uhel abaoe ugent vloaz. “En ur rannvro nepell eus Bro-Alamagn hag eus kêr Appeldorn, ur vro plijus ha digor d'al levezonioù estren. Er skol eil derez em eus kroget\nda zeskiñ yezhoù european all. Staget em boa ivez gant seniñ sonerezh d'ar mare-se : an delenn geltiek, ar fleüt iwerzhonat, biniou Bro-Galisia, an ocarina.” Gant e familh en doa gweladennet Iwerzhon, Bro Skos ha Breizh. “Pa oan seitek vloaz on aet d'ar Skol-Veur, da gentañ da studiañ an istor ha goude istor ar yezhoù keltiek en Utrecht hag e Skol-Veur Leiden. C'hoant ‘meus bet da zizoleiñ ar yezhoù keltiek a-vremañ ivez. Iwerzhoneg hag un tamm kembraeg am eus desket mui pe vui. Evit tremen ur bloavezh en estren-vro, ar studierien all a veze boas mont da Iwerzhon pe da Gembre... Me 'meus soñjet e vefe ur mennozh brav mont da beurzeskiñ galleg ha deskiñ brezhoneg e Breizh”.\nA-benn ar fin eo chomet Dimitri e Roazhon da brientiñ un dezenn war blas a rol al loened e-barzh mitologiezh ar Gelted e testennoù ar Grennamzer. Gant stajoù KEAV eo deuet Dimitri da vestroniañ ar brezhoneg komzet.\n“Krog e oan gant an delenn da unnek vloaz. Klevet em boa Alan Stivell, ar vreudeur Quefféléant ha telenourien meur eus Bro-Iwerzhon ha Skos. Goude ma zezenn on bet pedet da gelenn an delenn hag ar fleüt iwerzhonat e Kelc'h Keltiek Roazhon ha lec’hioù all.” Spered an imbourc’her a chom tost ouzh hini ar soner : labourat a ra Dimitri abaoe ugent vloaz gant Claude Bioley, ul ludaouer eus bro Suis evit diorren telennoù keltiek nevez. “Ouzhpenn ugent telenn am meus er ger ! Kinnig a ran sonadegoù-telenn gant dek telenn disheñvel, binviji ar Grennamzer, telennoù keltiek ha telennoù krouet nevez 'zo. Doareoù da seniñ eus ar Grennamzer, eus Amerika ar C’hreisteiz ha teknikoù bet krouet ganin-me a implijan.”\nSonet pe enrollet en deus Dimitri gant tud anavezet bras, Alan Stivell pe Michael McGoldrick. “Daou vloaz 'zo em eus sonet gant Carlos Nuñez, Jordi Savall, eus Katalonia ha tregont soner all en Iliz-Veur Santiago, e Galisia.\nUr gwir blijadur e oa bet adkrouiñ ul laz-seniñ grennamzerel !” Labourat a ra war un eil bladenn solo.\nNevez ‘zo eo aet Dimitri kuit eus Roazhon evit mont da chom war ar maez. Ul lec’h a-bouez evit prederiañ war dazont an delenn etre div veaj en Europa da reiñ stajoù pe konzertoù. Ur pezhiad mat a hent en deus graet ar studier deuet eus kalon Europa betek Breizh hep gouzout e teufe da binvidikaat istor vrav distro an delenn geltiek.


Wikipedia:Kumuniezh/An davarn/sizhunvezh 05 bloaz 2008 - Wikipedia\nWikipedia:Kumuniezh/An davarn/sizhunvezh 05 bloaz 2008\n1 28/01/2008 — 03/02/2008\n1.1 Karl Veur, Karl Voal, hag ar re all\n1.2 Aesoc'h c'hwezañ an tan eget kaozeal\n1.2.1 Ar fedoù hag ar gourdrouz\n1.2.2 Ar fedoù hag al lenn person(n)el anezho\n1.3 Pennadoù eus an dibab ha pennadoù mat\n28/01/2008 — 03/02/2008\nskrivañ un dra bennak er pempvet sizhun eus 2008 | An davarn | sizhun a-raok — sizhun war-lerc'h\nKarl Veur, Karl Voal, hag ar re all[kemmañ ar vammenn]\nOber a reer eta gant Karl Veur, ha n'eo ket gant Charlez. Mat din, hag ar c'hontrol kenkoulz all. Neuze e vo graet gant Karl Voal, ha n'eo ket gant Charlez ar Moal, Leonad mat a saludan gant ur bannac'h hini ruz (cabernet eus Bro-Naoned).\nNeuze e vo lakaet Karl ar Morzhol, ha n'eo ket Charlez ar Morzhol, nemet e vije lezanv ul Leonad all ( sellout a rin en oberennoù Madog).\nKarl Veur, Karl Voal, neuze Pepin Verr, ha n'eo ket Pepin ar Berr evel-just, kement ha derc'hel d'ar poell, ha da zoare ar yezh. Alioù kontrol?\nUn ali all, disheñvelik: Pepin Grenn. Pepin? Pippin? Bianchi-Bihan 29 Gen 2008 da 17:01 (UTC)\nAli on ganit evit a sell implij an anv-gwan. Keñveriañ gant ar c'hembraeg "Hywel dda". --Kadwalan 30 Gen 2008 da 14:06 (UTC)\nPa 'm eus graet gant Karl Veur ha Charlez ar Moal em eus klasket petra vez desket d'ar skolidi (levrioù TES). Poellek eo pa vez graet eus Karl Veur, un unpenn germanek ha Charlez ar Moal un unpenn henc'hallek. Perak klask lakaat pep tra a-blom? N'eo ket poellek ar yezhoù ha n'eo ket da dud ar Wikipedia d'o kompouezhañ. --Ch. Rogel 10 C'hwe 2008 da 23:41 (UTC)\nKarl-Veur ha Cherlamen a gaver ivez e RH.\nCharlez Voal e vije neuze. Bianchi-Bihan 11 C'hwe 2008 da 04:27 (UTC)\nAesoc'h c'hwezañ an tan eget kaozeal[kemmañ ar vammenn]\nUn tamm brezel zo bet kroget gant Kadwallan er pennad Lucius Flavius Philostratus, evit lakaat sofist e-lec'h sofour. Roit hoc'h ali e Kaozeal: Lucius Flavius Philostratus.\nKarl ar Morzhol pe Karl Martell? Hoc'h ali e-barzh Kaozeal:Karl ar Morzhol Bianchi-Bihan 30 Gen 2008 da 02:34 (UTC)\nPa lavarez ez eo te an hini en deus kroget ar brezelig-se o kemmañ ar c'heriaoueg implijet hep ober kinnig ebet war ar bajenn kaozeal hag o chom hep respont d'ar pezh a ginnigen war pajenn kaozeal ar pennad-se evit renkañ ar gudenn. Hag ouzhpenn e ledez ar brezel a savez hep klask kaozeal ur munut o krouiñ pennadoù all gant ar gerioù a save kudenn diwarno. Plijout a ra dit plantañ reuz hep klask renkañ ar gudenn da gentañ. An holl amañ a anavo da zoareoù ober kustum. Ma ne baouezez ket plantañ reuz e lec'h kaozeal en un doare sirius e vo stanket ouzhit. --Kadwalan 30 Gen 2008 da 03:24 (UTC)\nAr fedoù hag ar gourdrouz[kemmañ ar vammenn]\nsavet ur pennad ganin, implijet ganin ar ger sofour\nne blij ket ar ger da Gadwallan, lakaat a ra sofist\nadlakaat a ran sofour, ha lavarout ne oa abeg ebet d'ober ar c'hemm graet hep kaozeal.\nAr peurrest a weler en istor ar pennad Lucius Flavius Philostratus, yec'hed dezhañ. Din eo sklaer piv a ra brezel.\nTeurel a ran evezh ouzh un draig: Hag ouzhpenn e ledez ar brezel a savez hep klask kaozeal ur munut o krouiñ pennadoù all gant ar gerioù a save kudenn diwarno. Tamallet ez eus din krouiñ pennadoù. Petra eo pal wikipedia 'ta? Krouiñ pennadoù holloueziadurel? Pe difenn ouzh an dud da ober pa ne reont ket gant ar ger "sofist"? Setu petra eo plantañ reuz (sic). An doare arguzenniñ -se eo ar sofouriezh just a-walc'h. Pe ur seurt anezhi.\nEr pennad prederouriezh eo bet implijet sofour gant Rogel ivez. Abaoe 2005! Tri bloaz zo dija! N'eo ket kemmet gant Kadwallan c'hoazh. Bianchi-Bihan 30 Gen 2008 da 03:46 (UTC)\nAbalamour d'an tagadennoù personnel disol a rez ouzhin evel merour o lavaret adarre e ran reizhadennoù hervez ma froudenn, o lavaret e tifennan ober gant ur ger pa ouzez ervat n'eo ket gwir, o lavaret e tamallan ouzhit krouiñ pennadoù pa n'eo ket gwir, hag abalamour d'az emzalc'h heg ha kontrol d'ar c'henlabour zo da hini abaoe mizioù e-keñver ar verourien e stankañ ac'hanout e-pad un devezh dit da zistanañ. Lakaat a rez an dud da goll energiezh hag amzer evit netra. --Kadwalan 30 Gen 2008 da 04:29 (UTC)\nAr fedoù hag al lenn person(n)el anezho[kemmañ ar vammenn]\nRespont a garfen d'al linennoù uheloc'h. D'am soñj n'eo ket brav komz eus "tagadennoù perso(n)nel" pa n'eus hini ebet. Ma vije, e vije aes diskouez anezho. Pelec'h emaint?\nMe avat a denn kentel eus frazennoù an hini a skriv Hag ouzhpenn e ledez ar brezel a savez hep klask kaozeal ur munut o krouiñ pennadoù all gant ar gerioù a save kudenn diwarno. Lakaomp n'eo ket un tamall:petra eo neuze?\nN'eo ket sevel brezel pediñ an dud da zont d'ober anaoudegezh gant ar pennadoù, ha reiñ o ali ma fell dezho, ha reiñ eno, el lec'h mat, ha n'eo ket amañ.\nHervez wikipedia: Politikerezh stankañ Difennet-groñs eo stankañ implijerion/ezed evit klask bezañ trec'h war un tabut. Ne c'hell ket ar verourion stankañ implijerion/ezed m'emaint o tabutal gante diwar-benn danvez ur pennad pe ur politikerezh bennak. Mar sav ur gudenn a seurt-se, ret eo d'ar merour mont e darempred gant ar verourion all ha goulenn o ali digante. N'eo ket tamall a ran, met 'm eus aon eo bet torret ar reolenn Difennet-groñs . Klaoustre e vo skañv da gastiz. Bianchi-Bihan 31 Gen 2008 da 08:51 (UTC)\nAr stankadenn am eus divizet n'he deus mann da welet gant an tabut zo diwar-benn choaz ur ger evel ma skrivez. Divizet eo bet abalamour da'z emzalc'h. skañv e oa rak n'eo ket ar wezh kentañ e sav kudennoù a seurt-se ganit. Gwelloc'h e vefe gouestlañ hon energiezh hag hon amzer d'ar c'hudennoù fetis a sav hag en doare "pozitivel". Evidon eo echu ar gaoz war ar c'hraf-mañ.--Kadwalan 31 Gen 2008 da 09:44 (UTC)\nSur on evel just, ken ez on, n'eus mann da welout. Pa vez tamallet traoù ken dispis hag "emzalc'h", "kudennoù a seurt-se", hep resisaat netra, e vezan troet da soñjal ne gaver netra da resisaat.\nMa ne vije ket graet brezel d'ar pennadoù a savan (hir eo al listenn!) ne vije ket kollet amzer. Bianchi-Bihan 31 Gen 2008 da 10:15 (UTC)\nEvito da vezañ dispis dit em eus aon az teus komprenet mat-kenañ eus petra e oa kaoz. Gwell a se dimp holl. Ne ran ket brezel da'z pennadoù na dit-te. --Kadwalan 31 Gen 2008 da 10:55 (UTC)\nNe gomprenan ket (ur wech c'hoazh) perak en deus cheñchet Kadwallan ar ger sofist, rak n'en deus aotrouniezh ebet evit e ober. Ar pezh a c'hell ober a zo skrivañ er pajenn gaozeadenn ne seblant ket dezhañ eo reizh ober gant "sofour" ha goulenn ali ar re all. Ar droad a oa gant Bianchi-Bihan adlakaat sofour pa ne oa ket tud o klemm diwar ar fed-se. Gwareziñ ar pennad a oa direizh toud. AR VEROURIEN N'O DEUS AOTROUNIEZH EBET WAR AR YEZH (NAG AN HINIENNOÙ ALL). Dezho eo da vroudañ an dud da zivizout war an dislavarioù pennañ, reizhañ traouigoù direizh (e-keñver ar ster koulz hag an doare-skrivañ). An aotrouniezh war furmoù ar gerioù a zo gant an holl wikipedourien. Ret eo kaout reizherien c'houiziek, prest da zegas o alioù fur ha fetis, gant ma ne 'z aint ket da vistri dibleg ar yezh.\nRet eo kompren ne vo ket stabilet furmoù'zo bloavezioù-pad ha diwar alioù ur bern wikipedourien. Atav e vo ur brezelig etre glanyezhourien ha tud ar brezhoneg etrebroadelet. E pep yezh e vez kavet an enebiezh-se. N'eo ket un afer. Cheñch a ra ar yezhoù bemdez. --Ch. Rogel 11 C'hwe 2008 da 00:10 (UTC)\n4 pennad ha 2 borched a zo war ar renk evit dont da vezañ ur pennad pe porched eus an dibab. N'eus nemet 2 pennad eus ar feson evit poent war ar wikipedia brezhonek. Kit da deurel ur sell da skouer war ar pennadoù Mec'hiko pe Go (c'hoari) ha war ar porched Babel.\n12 pennad ha 5 porched a zo war ar renk evit dont da vezañ ur pennad pe porched mat. N'eus pennad "mat" ebet evit ar mare war ar wikipedia brezhonek. Kit da deurel ur sell da skouer war ar pennadoù UNIX, Iran pe Alamagn pe c'hoazh war porched ar bed sinaat.\nPedet oc'h da reiñ hoc'h ali. Trugarez. Benoni (Kaozeadenn) 2 C'hwe 2008 da 22:16 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_05_bloaz_2008&oldid=293007 »\nKemmoù diwezhañ degaset d'ar bajenn-mañ d'an 11 C'hwe 2008, da 04:27.